Էրդողանը վերստին հերքեց այդ մեղադրանքները և Ռուսաստանին մեղադրեց ԻՊ-ից նավթ գնելու համար՝ խոստանալով ներկայացնել ապացույցներ, ինչպես նաև առաջին անգամ անուններ տվեց. «Հայտնի է, թե Թուրքիան որտեղից է նավթ գնում։ Հայտնի է նաև, թե ով է նավթ գնում ԻՊ-ից։ Օրինակ, նշում են Ջորջ Հասվանիի անունը, ով Ռուսաստանի քաղաքացի է և միաժամանակ՝ սիրիացի։ Նա նավթը գնում է ԻՊ-ից և վաճառում է Ասադին։ ԻՊ-ից նավթ գնելու գործընթացում ներգրավվածների թվում է նաև ռուսների շախմատային հանրահայտ վարպետը (Կիրսան Իլյումժինով)»[50]։ Դեկտեմբերի երկրորդ կեսին Էրդողանը վերստին հայտարարեց, որ հրաժարական կտա, եթե ապացուցվի, որ Թուրքիան նավթ է գնում ԻՊ-ից։ Նա ընդգծեց, որ «կամաչեր» նախնիներից և սերունդներից, եթե Թուրքիան նավթ գներ ահաբեկիչներից[51]: